**כללים ונהלים**

**תחרות הסרט הישראלי הקצר ע"ש בניה צוקרמן**

**הפסטיבל ה-23 לקולנוע יהודי בירושלים**

**27/11-2/12**

**תחרות הסרט הישראלי הקצר ע"ש בניה צוקרמן מתקיימת זו השנה ה 17 בשיתוף הפסטיבל לקולנוע יהודי בירושלים המיזם המשותף לקרן גשר לקולנוע רב תרבותי, קרן מיימונידיס וקרן אבי חי**

**1.   התחרות ומועדי ההגשה:**

(1.1) בתחרות ישתתפו סרטים קצרים שנוצרו ע"י במאי/ם ו/או מפיק/ים ישראלים העוסקים בתרבות וזהות יהודית ישראלית מתוך העושר והמגוון שבסיפור העברי מראשיתו.

(1.2) אורך הסרטים המוגשים: עד 30 דקות.

(1.3) סרטים שמועד הפקתם הסתיים ב- 2021.

(1.4) ועדת מיון שתיקבע ע"י הנהלת הפסטיבל תבחן את ההצעות ותבחר את הסרטים שיעלו לשלב הגמר של התחרות.

(1.5) מועד ההרשמה לתחרות ייפתח להגשת הצעות ביום ה', 30.9.21 ויסתיים ביום ה', 7.10.21.

על יוצרי הסרטים למלא טופס הרשמה ולשלוח קישור לצפייה ב VIMEO או YOU TUBE לכתובת מייל: [ella@jff.org.il](file:///C:\Users\User\AppData\Local\Microsoft\Windows\INetCache\Content.Outlook\3U7QCZY4\ella@jff.org.il)

(1.6) הנהלת הפסטיבל לקולנוע יהודי בירושלים, והמיזם המשותף של קרן גשר לקולנוע רב תרבותי, קרן אבי חי וקרן מיימונידיס, יהיו הפוסקות האחרונות בכל שאלה או מחלוקת באשר לקיום התנאים האמורים לקבלת הסרט, לרבות בדבר הגדרת קטגורית הסרט ו/או עצם קבלתו של הסרט לפסטיבל.

**2.   פורמט ההגשה:**

(2.1) פורמט הגשת עותק המיון – בשלב ההגשה יש להעביר לחברי ועדת המיון קישור לאתר אינטרנט עליו שוכן הסרט (דוגמת VIMEO ושאר אתרים המעניקים שירות מסוג זה). הגישה צריכה להיות בסטרימינג בלבד וללא צורך להוריד את הסרט על מנת לצפות בו. את הגישה לעותק יש להתיר עד גמר הליך המיון ולאפשר צפייה של יותר מאשר משתמש אחד בו זמנית.

במקרים שבהם לא מתאפשרת הגשת עותק מיון באמצעות קישור אינטרנטי, ניתן להעביר במסירה אישית לידי מתאם/ת הועדה שלושה עותקי די.וי.די של הסרט.

**3. תנאי ההרשמה לתחרות:**

(3.1) מועמדות לפסטיבל תוגש ע"י בעל הזכויות בסרט. ההגשה תכנס לתוקף רק לאחר שהטופס החתום ע"י מגיש ההצעה בצירוף טופס ההרשמה כשהוא סרוק. **יש לשלוח בצירוף: תמונת הסרט, סינופסיס בעברית ובאנגלית עד 20 מילים, קרדיטים בעברית ובאנגלית**

(3.2) הצהרה חתומה בכתב כי היוצר אינו מפר זכויות יוצרים ו/או זכויות אחרות של כל צד ג' ואין בו כל הפרה של כל דין, לרבות כל פגיעה בשמו הטוב של כל צד ג' ו/או פרטיותו ו/או עוולה אחרת.

(3.3) לשלב המיון ניתן להגיש עותק של הסרט בגרסת רפקאט מתקדם.

**4. קבלת הסרטים לפסטיבל והגשת חומרים:**

(4.1) הסרטים שייבחרו לעלות לשלב הגמר יוצגו בפני חבר השופטים של הפסטיבל כשהם מלווים בתרגום לאנגלית בגוף הסרט.

(4.2) הסרטים שייבחרו לעלות לשלב הגמר של התחרות יוצגו בפני קהל המורכב מרוכשי כרטיסים ומוזמנים.

(4.3) הסרטים שייבחרו לעלות לשלב הגמר של התחרות יוצגו לחבר השופטים במועדים שייקבעו ע"י הנהלת הפסטיבל.

(4.4) פורמט ההקרנה יתואם עם היוצרים בסמוך למועד אישור השתתפותם בפסטיבל.

לפרטים נוספים ניתן לפנות למפיקת הפסטיבל אלה טל בדוא"לella@jff.org.il

**5. מענקים:**

(5.1) לאחד מהסרטים הישראליים שייבחרו לעלות לשלב הגמר של תחרות הסרט ישראלי הקצר ע"ש בניה צוקרמן יוענק מענק פיתוח של המיזם המשותף לקרן גשר לקולנוע רב תרבותי, קרן אבי חי וקרן מיימונידיס.

(5.2) המענק, על סך 7,500 ₪ יוענק ליוצר הסרט ומיועד לכתיבת תסריט לסרט קצר העוסק בתרבות וזהות יהודית ישראלית. .

)5.3) זוכי המענק נדרשים לשלוח עותק סופי של הסרט מתורגם לאנגלית עד לתאריך 1.1.23

**6. כללי:**

(6.1) טופס שלא מולא ונחתם כנדרש, לא ייקלט במערכת.

(6.2) לא יתקבלו חבילות עליהן יידרש תשלום. כל הוצאות הדואר ישולמו ע"י השולח.

(6.3) הנהלת הפסטיבל לקולנוע יהודי רשאית להקרין כל סרט שהתקבל לפסטיבל, במועדים ובשעות שייבחרו ע"י הנהלת הפסטיבל, במהלך כל ימי הפסטיבל על פי שיקול דעתה הבלעדי.

(6.4) הנהלת הפסטיבל רשאית לבטל כל בחירה של סרט ו/או להימנע מהקרנתו בפסטיבל בכל עת על פי שיקול דעתה, לרבות במקרים בהם יתעורר חשש לאי קיום תנאי הקבלה או ההגשה.

(6.5)  מגיש סרט מתחייב לפצות את הפסטיבל לקולנוע יהודי וכל מי מעובדיה ו/או מטעמה בגין כל נזק ו/או הפסד, לרבות הוצאות משפטיות שיגרם כתוצאה מהפרת הצהרה ו/או התחייבות של המגיש בקשר לסרט, לרבות כל תביעה ו/או דרישה שיוגשו בעקבות זאת.

(6.6) סמכות השיפוט הבלעדית בקשר לכל סכסוך בנוגע לתקנון זה ו/או בקשר לסרט ו/או לכל שימוש בסרט ו/או כל עניין אחר הקשור לפסטיבל תמסר לבית המשפט המוסמך בעיר ירושלים.